
Létra vagy ágacska

Ezt a munkát előző évben kezdtem el készíteni és egy hosszas folyamat eredményeként született meg. Fontos volt a játékos felfogás, a hagyományos anyagokkal való kísérletezés, mint a viasz és a bronz. A gyűjtött ágakban találtam meg az igazi szépséget, ebből indultam ki, melyet viaszba mártva bronzba öntöttem. Amikor megszülettek ezek a kis tárgyak, el kellett kezdenem azon dolgozni, hogy úgy lássam őket, ahogy az elképzeléseimben, vagy ami megközelítette azokat. Egy hosszú alkotási folyamat közben ezek formálódhatnak és úgy éreztem, hogy a szobrok is beleszóltak ebbe. Ahogy a bronz alakította az eredeti formát, bár egy két helyen feltűnnek az ágak indái, a kész munka is úgy alakította és vitte az elképzeléseket, viszont tudatossá kezdett válni, az anyagok használata, a formák és motívumokban rejlő feszültség. A motívumok párosításával elért kettősség, felfelé törekvő egyenesek, melyek éles derékszögben találkoznak, a létra motívum kapcsolása a székkel, haladás és röghöz kötöttség, állandóság és múlandóság. Mintha a földből nőnének a magasba ezek a kis bronz ágacskák, melyek magunkban rejtik az életet.



